น้ำมันปิดบวก 86 เซนต์
สัญญาน้ำมันดิบ ตลาดนิวยอร์กปิดบวก86 เซนต์ที่ 95.16 ดอลลาร์/บาร์เรลจากความหวังแบงก์ชาติกระตุ้นเศรษฐกิจ
17 พ.ค. 2556

สัญญาน้ำมันดิบ ตลาดนิวยอร์กปิดบวก86 เซนต์ที่ 95.16 ดอลลาร์/บาร์เรลจากความหวังแบงก์ชาติกระตุ้นเศรษฐกิจ
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.เพิ่มขึ้น 86 เซนต์ หรือ 0.91% ปิดที่ 95.16 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอน เพิ่มขึ้น 12 เซนต์ หรือ 0.11% ปิดที่ 103.8 ดอลลาร์/บาร์เรล
ในช่วงแรกนั้น สัญญาน้ำมันดิบ WTI ร่วงลงหลังจากทางการสหรัฐเปิดเผยข้อมูลเศรษฐกิจที่อ่อนแอ รวมถึงจำนวนคนว่างงานรายสัปดาห์ที่พุ่งขึ้นเกินคาด และตัวเลขการสร้างบ้านที่ร่วงลงเกินคาด
แต่ตลาดดีดตัวขึ้นสู่แดนบวกในเวลาต่อมา เนื่องจากนักลงทุนมุมมองที่เป็นบวกว่า ข้อมูลเศรษฐกิจที่อ่อนแอของสหรัฐอาจจะหนุนธนาคารกลางหลายแห่งทั่วโลกให้ใช้มาตรการกระตุ้นการฟื้นตัวของเศรษฐกิจ